CELEX: 32018D0005
Language: lt
Date: 2018-01-03 00:00:00
Title: 2018 m. sausio 3 d. Komisijos įgyvendinimo sprendimas (ES) 2018/5, kuriuo dėl Epitrix cucumeris (Harris), Epitrix Papa sp. n., Epitrix subcrinita (Lec.) ir Epitrix tuberis (Gentner) požymių ir atitinkamų demarkacinių zonų nustatymo iš dalies keičiamas Įgyvendinimo sprendimas 2012/270/ES (pranešta dokumentu Nr. C(2017) 8788)

5.1.2018   
            
            
               LT
            
            
               Europos Sąjungos oficialusis leidinys
            
            
               L 2/11
            
         KOMISIJOS ĮGYVENDINIMO SPRENDIMAS (ES) 2018/5
   2018 m. sausio 3 d.
   kuriuo dėl Epitrix cucumeris (Harris), Epitrix Papa sp. n., Epitrix subcrinita (Lec.) ir Epitrix tuberis (Gentner) požymių ir atitinkamų demarkacinių zonų nustatymo iš dalies keičiamas Įgyvendinimo sprendimas 2012/270/ES
   
      
         (pranešta dokumentu Nr. C(2017) 8788)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
   kadangi:
   
               (1)
            
            
               nuo paskutinio Komisijos įgyvendinimo sprendimo 2012/270/ES (2) pakeitimo Įgyvendinimo sprendimu (ES) 2016/1359 (3) patirtis parodė, kad paviršiniai įskilimai su nedidelėmis skylutėmis, kurias lervos išrausė po bulvių gumbų epidermiu, yra patikimi požymiai, rodantys užkrėtimą nurodytaisiais organizmais. Todėl Įgyvendinimo sprendimo 2012/270/ES nuostatos dėl patikrinimų, tyrimų, pranešimų ir demarkacinių priemonių turėtų būti taikomas ne tik dėl nustatytų nurodytųjų organizmų bulvių gumbuose, bet ir dėl pastebėtų minėtų požymių, net jei nurodytieji organizmai nenustatyti;
            
         
               (2)
            
            
               todėl Įgyvendinimo sprendimas 2012/270/ES turėtų būti atitinkamai iš dalies pakeistas;
            
         
               (3)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/270/ES pakeitimai
   Įgyvendinimo sprendimas 2012/270/ES iš dalies keičiamas taip:
   
               1)
            
            
               3 straipsnio 1 dalies trečios pastraipos a punktas pakeičiamas taip:
               
                           „a)
                        
                        
                           griežtą stebėseną nurodytiesiems organizmams bulvių gumbuose ir bulvių gumbų užkrėtimo šiais organizmais požymiams nustatyti, tinkamai tikrindama bulves ir prireikus kitus augalus šeimininkus, taip pat laukus, kuriuose tie augalai auga, ne mažesniu kaip 100 m spinduliu nuo pakavimo patalpų;“;
                        
                     
         
               2)
            
            
               4 straipsnis pakeičiamas taip:
               „4 straipsnis
               Pranešimai apie nurodytuosius organizmus ir jų tyrimai
               1.   Valstybės narės kasmet savo teritorijoje atlieka oficialius tyrimus, siekdamos nustatyti nurodytuosius organizmus bulvių gumbuose ir bulvių gumbų užkrėtimo šiais organizmais požymius ir, prireikus, kituose augaluose šeimininkuose, įskaitant laukus, jei juose auga bulvių gumbai.
               Iki kiekvienų metų balandžio 30 d. valstybės narės šių tyrimų rezultatus praneša Komisijai ir kitoms valstybėms narėms.
               2.   Apie nustatytą ar įtariamą nurodytojo organizmo bulvių gumbuose buvimą arba apie bulvių gumbų užkrėtimo nurodytuoju organizmu požymius nedelsiant pranešama atsakingoms oficialioms įstaigoms.“;
            
         
               3)
            
            
               5 straipsnio 1 dalis pakeičiama taip:
               „1.   Jei valstybė narė, remdamasi 4 straipsnio 1 dalyje minėtų tyrimų rezultatais arba kitais įrodymais, patvirtina, kad jos teritorijos dalyje bulvių gumbuose nustatytas nurodytasis organizmas arba bulvių gumbų užkrėtimo nurodytuoju organizmu požymiai, ji nedelsdama nustato demarkacinę zoną, kurią pagal II priedo 1 skirsnį sudaro užkrėsta ir buferinė zonos.
               Ji imasi II priedo 2 skirsnyje nustatytų priemonių.“;
            
         
               4)
            
            
               I ir II priedai iš dalies keičiami pagal šio sprendimo priedą.
            
         2 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2018 m. sausio 3 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
   
      (2)  2012 m. gegužės 16 d. Komisijos įgyvendinimo sprendimas 2012/270/ES dėl neatidėliotinų priemonių, kad į Sąjungą nebūtų įvežti ir neišplistų Epitrix cucumeris (Harris), Epitrix similaris (Gentner), Epitrix subcrinita (Lec.) ir Epitrix tuberis (Gentner) (OL L 132, 2012 5 23, p. 18).
   
      (3)  2016 m. rugpjūčio 8 d. Komisijos įgyvendinimo sprendimas (ES) 2016/1359, kuriuo iš dalies keičiamas Įgyvendinimo sprendimas 2012/270/ES dėl neatidėliotinų priemonių, kad į Sąjungą nebūtų įvežti ir neišplistų Epitrix cucumeris (Harris), Epitrix similaris (Gentner), Epitrix subcrinita (Lec.) ir Epitrix tuberis (Gentner) (OL L 215, 2016 8 10, p. 29).
   
      PRIEDAS
      Įgyvendinimo sprendimo 2012/270/ES I ir II priedai iš dalies keičiami taip:
      
                  1)
               
               
                  I priedo 1 skirsnio 3 punkto a papunktis pakeičiamas taip:
                  
                              „a)
                           
                           
                              informacija apie tai, kad bulvių gumbuose nerasta nei atitinkamų nurodytųjų organizmų, nei užkrėtimo tokiais organizmais požymių, ir kad prieš pat eksportą atlikus oficialų tyrimą ant jų liko ne daugiau nei 0,1 % žemių;“;
                           
                        
            
                  2)
               
               
                  II priedas iš dalies keičiamas taip:
                  
                              a)
                           
                           
                              1 skirsnis iš dalies keičiamas taip:
                              
                                          i)
                                       
                                       
                                          1 punkto a papunktis pakeičiamas taip:
                                          
                                                      „a)
                                                   
                                                   
                                                      užkrėstoji zona, kuri apima bent laukus, kuriuose patvirtintas nurodytojo organizmo bulvių gumbuose arba bulvių gumbų užkrėtimo nurodytuoju organizmu požymių buvimas, ir laukus, kuriuose buvo auginami užkrėsti bulvių gumbai, ir“;
                                                   
                                                
                                    
                                          ii)
                                       
                                       
                                          3, 4 ir 5 punktai pakeičiami taip:
                                          
                                                      „3.
                                                   
                                                   
                                                      Valstybė narė, nustatydama užkrėstąją ir buferinę zonas, atsižvelgia į šiuos elementus: nurodytųjų organizmų biologinius ypatumus, užkrato išplitimo lygį, augalų šeimininkų pasiskirstymą, nurodytųjų organizmų nustatymo įrodymus ir nurodytųjų organizmų gebėjimą natūraliai plisti.
                                                   
                                                
                                                      4)
                                                   
                                                   
                                                      Jei patvirtinama, kad nurodytasis organizmas bulvių gumbuose arba bulvių gumbų užkrėtimo nurodytuoju organizmu požymiai nustatyti už užkrėstosios zonos ribų, atitinkamai persvarstomos ir pakeičiamos nustatytos užkrėstosios zonos ir buferinės zonos ribos.
                                                   
                                                
                                                      5)
                                                   
                                                   
                                                      Jei demarkacinėje zonoje, remiantis 4 straipsnio 1 dalyje minėtų tyrimų rezultatais, nurodytojo organizmo bulvių gumbuose ar bulvių gumbų užkrėtimo nurodytuoju organizmu požymių nenustatyta dvejus metus iš eilės, atitinkama valstybė narė patvirtina, kad to organizmo toje zonoje daugiau nėra, o ta zona nebelaikoma demarkacine. Ji apie tai praneša Komisijai ir kitoms valstybėms narėms.“;
                                                   
                                                
                                    
                        
                              b)
                           
                           
                              2 skirsnio 2 punktas pakeičiamas taip:
                              
                                          „2)
                                       
                                       
                                          griežtą stebėseną, vykdomą nurodytiesiems organizmams bulvių gumbuose arba bulvių gumbų užkrėtimo nurodytaisiais organizmais požymiams nustatyti atliekant atitinkamus patikrinimus;“.